Diari Oficial de la Generalitat Valenciana


Sumari del DOGV 9744, del 13-12-2023 (2023/12325)

RESOLUCIÓ de 12 de desembre de 2023, de la Presidència de la Generalitat, de concessió de les subvencions, convocades per la Resolució de 13 de novembre de 2023, de la Presidència de la Generalitat, per a l'any 2023, destinades al sanejament dels ajuntaments de la Comunitat Valenciana amb especials dificultats economicofinanceres.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9744

Data del DOGV
:   13-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12161


Data del document
:   12-12-2023

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 12 de desembre de 2023, de la Presidència de la Generalitat, de concessió de les subvencions, convocades per la Resolució de 13 de novembre de 2023, de la Presidència de la Generalitat, per a l'any 2023, destinades al sanejament dels ajuntaments de la Comunitat Valenciana amb especials dificultats economicofinanceres. [2023/12332]  
I. Per la Resolució de 13 de novembre de 2023, de la Presidència de la Generalitat, publicada en el Diari Oficial de la Generalitat Valenciana núm. 9728, de 20 de novembre de 2023, s'han convocat, per a l'any 2023, les subvencions destinades al sanejament dels ajuntaments de la Comunitat Valenciana amb especials dificultats economicofinanceres.  
  
II. De conformitat amb el que estableix l'article 7 del Decret 32/2022, de 18 d'octubre, del president de la Generalitat, pel qual s'aproven les bases reguladores per a la concessió de subvencions destinades al sanejament dels ajuntaments de la Comunitat Valenciana amb especials dificultats economicofinanceres, la comissió avaluadora, reunida el 7 de desembre de 2023, ha elaborat una proposta de resolució sobre les 10 sol·licituds de subvencions presentades per diferents municipis, sobre les quals la comissió avaluadora ha donat per exclosa la corresponent a l'Ajuntament de Monòver, al no complir el requisit d'haver remés el certificat d'estar al corrent en el compliment de l'obligació de rendició dels comptes anuals davant la Sindicatura de Comptes, documentació necessària conforme als apartats quart i seté de la Resolució de 13 de novembre de 2023, de la Presidència de la Generalitat.  
  
Així mateix, d'acord amb el que s'estableix en l'article 7 del decret esmentat, i aplicant els criteris de valoració establits en l'apartat cinqué de la Resolució de 13 de novembre de 2023, de la Presidència de la Generalitat, la comissió avaluadora ha proposat la relació dels municipis beneficiaris de la subvenció i la seua quantia.  
III. L'apartat seté de la resolució de convocatòria esmentada preveu, d'acord amb el que s'estableix en l'article 44 de la Llei 9/2022, de 30 de desembre, de pressupostos de la Generalitat per a l'exercici 2023, que podrà anticipar-se fins a un cent per cent de l'ajuda una vegada concedida, i que la bestreta s'abonarà, sense necessitat de sol·licitud prèvia, una vegada resolta la convocatòria de concessió de les ajudes.  
De conformitat amb el que estableix l'article 171.5, lletra a), de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, l'esmentada bestreta està exonerada de la constitució de garanties per tractar-se d'una administració pública de caràcter territorial.  
IV. En els pressupostos de la Generalitat per a l'exercici 2023, concretament en l'aplicació pressupostària 80.63.76.919.39.2, línia S1075000, hi ha dotació econòmica suficient per a atendre les subvencions concedides mitjançant esta resolució.  
V. Atés que es tracta d'una línia de subvenció de concurrència competitiva, la tramitació del procediment de concessió de les subvencions s'ha efectuat d'acord amb el que preveuen els articles 22.1 i 24 de la Llei 38/2003, de 17 de novembre, general de subvencions; l'article 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions: el Decret 32/2022, de 18 d'octubre, del president de la Generalitat, pel qual s'aproven les bases reguladores per a la concessió de subvencions destinades al sanejament dels ajuntaments de la Comunitat Valenciana amb especials dificultats economicofinanceres, i la Resolució de 13 de novembre de 2023, de la Presidència de la Generalitat, per la qual es convoquen, per a l'any 2023, estes subvencions.  
En virtut del que s'ha exposat anteriorment, atesa la proposta de resolució elevada per la comissió avaluadora, i d'acord amb el que es disposa en l'apartat sisé, punt 2, de la Resolució de 13 de novembre de 2023, de la Presidència de la Generalitat, i en l'apartat seté, lletra b), de la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència, resolc:  
  
Primer  
Concedir als municipis beneficiaris següents les quantitats que s'expressen, en concepte de subvencions destinades al sanejament dels ajuntaments de la Comunitat Valenciana amb especials dificultats economicofinanceres, per un import total d'1.050.000,00 €, a càrrec de la línia de subvenció S1075000, inclosa en el programa 84.44.86.746.26.9, Administració local i Organització Territorial del Consell, del pressupost de la Generalitat.  
  
Municipi Subvenció concedida  
La Pobla Llarga 18.606,21  
Daya Vieja 162.851,65  
Alboraya 108.567,76  
Navajas 180.946,28  
Vallada 162.851,65  
Bigastro 126.662,40  
Llaurí 126.662,40  
Gandia 90.473,14  
Albaida 72.378,51  
  
  
Segon  
Excloure la sol·licitud de l'ajuntament de Monòver, al no complir el requisit d'haver remés el certificat d'estar al corrent en el compliment de l'obligació de rendició dels comptes anuals davant la Sindicatura de Comptes, documentació necessària conforme als apartats quart i seté de la Resolució de 13 de novembre de 2023, de la Presidència de la Generalitat.  
  
Tercer  
Realitzar la bestreta del 100 % de l'import de la subvenció aprovada, en concepte de pagament anticipat sense necessitat de sol·licitud prèvia.  
  
Quart  
Anul·lar la retenció de crèdit, autoritzar, disposar la despesa, reconéixer l'obligació, i proposar el pagament del crèdit existent en la línia de subvenció S1075000, del programa 125.10, aplicació pressupostària 51.87.30.160.23 per l'import d'1.050.000,00 € a favor dels citats ajuntaments.  
  
Cinqué  
Les ajudes concedides podran ser revocades, minorades o reintegrades si hi concorren els supòsits als quals es refereix l'article 15 del Decret 32/2022, de 18 d'octubre, del president de la Generalitat.  
  
Sisé  
Les entitats beneficiàries quedaran sotmeses a totes les obligacions que estableixen les bases reguladores i la normativa en matèria de subvencions.  
Contra esta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que la dicta, en el termini d'un mes comptador des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València,12 de desembre de 2023.- El president de la Generalitat, p. d. (ap. 7é.b R 08.11.2023, del president de la Generalitat; DOGV 9723, 13.11.2023), el director general d'Administració Local: José Antonio Redorat Fresquet.